stanford-oval/wikipedia huggingface dataset:
By the Way
Musiikkityyli

Verrattuna yhtyeen aikaisempiin albumeihin, kuten Californicationiin, By the Wayn tyyli on paljon melodisempaa. Red Hot Chili Peppersin omalaatuinen funk-tyyli puuttuu melkein kokonaan albumilta. Kappale "On Mercury" on saanut vaikutteita ska-musiikista. Flea kertoi yhtyeen kuuntelevan paljon ska-musiikkia, mutta jatkoi kertoen, että yhtyeellä ei ole ollut muissa albumeissa ska-vaikutteita. Syy, miksi yhtye teki nyt ska-vaikutteisen kappaleen, oli Flean mukaan Fruscianten keksimä mahtava kitaraosuus. Frusciante kertoi kuunnelleensa albumin teon aikoina ska- ja reggae-musiikkia, muttei kirjoittanut kappaletta ska-musiikkia miettien. Kappale "Cabron" sisältää meksikolaisia rytmejä ja se sai vaikutteita Jethro Tull-yhtyeeltä.
Albumi oli kitaristi Fruscianten muistin mukaan ainut albumi, jolla hän oli täysin varma siitä mitä hän oli tekemässä, joten hän koki olonsa voimakkaaksi ja itsevarmaksi. Omien sanojensa mukaan hän oli teknisesti yliharjoitellut ja albumin musiikki oli teknisesti hänen tasonsa alapuolella. Frusciante kertoi albumin olevan syvempi, kuin edellinen albumi "Californication". "Kappaleissa on paljon meneillään. Kun kaikki menee hyvin, silloin me neljä vain soitamme. Suurin osa ajasta meni kappaleiden tuottamiseen". Frusciante oli levyllä täysin sooloilua vastaan. Hän ei nauttinut soolojen kuuntelemisesta eikä hän nauttinut niiden soittamisestakaan. Hänen näkökulmansa kitaransoittoon siihen aikaan sai vaikutteensa Siouxsie and the Banshees:in John McGeochin, The Smiths:in Johnny Marrin ja New Orderin ja Joy Divisionin Berbard Sumnerin soitosta. Ja jos hän soitti soolokitaraa hän halusi sen olevan jotain, jonka voi laulaa.
Tälle levylle Frusciante toi yhtyeen musiikkiin 1950- ja 1960-lukujen lauluharmoniat. Hän oli opiskellut ahkerasti muun muassa The Beatlesin ja The Beach Boysien musiikillista tuotantoa ja perehtynyt ja opiskellut heidän lauluharmonioitaan, joka tuli sitten kuulumaan "By the Way" levyn kappaleissa. Frusciante on säveltänyt ja laulanut kaikki taustalauluharmoniat levyllä.
Julkaisu ja By The Way kiertue

Kappale "By the Way" on albumin ensimmäinen kappale. Se julkaistiin ensimmäisenä singlenä ja sille tehtiin musiikkivideo. Se oli yhtyeen kuudes ykkössijan Modern Rock Charts -listalla saavuttanut kappale ja se pysyi listalla 14 viikkoa, yhtä paljon kuin "Dani California" ja kaksi viikkoa vähemmän kuin yhtyeen pisimpään pysynyt kappale "Scar Tissue". Itse albumi menestyi ensimmäisestä viikosta lähtien hyvin, jolloin se myi lähes 300 000 kappaletta. Albumi sijoittui listaykköseksi yli kymmenessä maassa, myös Suomessa. Ensimmäisen vuoden aikana albumi myi noin 1,7 miljoonaa kappaletta. Yhteensä albumia on myyty maailmanlaajuisesti yli 8 miljoonaa kappaletta.
Yhtye keikkaili ympäri maailmaa yli kahden vuoden ajan, By The Way kiertueen aikana. Kiertue alkoi 13 huhtikuuta 2002 Euroopasta ja loppui Yhdysvalloissa 21 lokakuuta 2004. Suurimpia esityksiä olivat muun muassa konsertti Slane Castlella, Irlannissa ja Hyde Parkissa, Lontoossa (mistä tehtiin Red Hot Chili Peppersin ensimmäinen ja toistaiseksi ainoa live-albumi), jossa yhtye esiintyi yhteensä yli 300 000 ihmiselle.
Kappaleet

"By the Way" – 3:37
"Universally Speaking" – 4:19
"This Is the Place" – 4:17
"Dosed" – 5:12
"Don't Forget Me" – 4:37
"The Zephyr Song" – 3:52
"Can't Stop" – 4:29
"I Could Die For You" – 3:13
"Midnight" – 4:55
"Throw Away Your Television" – 3:44
"Cabron" – 3:38
"Tear" – 5:17
"On Mercury" – 3:28
"Minor Thing" – 3:37
"Warm Tape" – 4:16
"Venice Queen" – 6:08
Kappaleet > B-puolet

| B-puoli | Pituus | Single |
| --- | --- | --- |
| "Time" | 3:47 | Singlen "By the Way" B-puoli |
| "Teenager in Love" | 3:01 | Singlen "By the Way" B-puoli |
| "Body of Water" | 4:41 | Singlen "The Zephyr Song" B-puoli |
| "Someone" | 3:24 | Singlen "The Zephyr Song" B-puoli |
| "Out of Range" | 3:58 | Singlen "The Zephyr Song" B-puoli |
| "Rivers of Avalon" | 3:39 | Singlen "The Zephyr Song" B-puoli |
| "Slowly Deeply" | 2:38 | Singlen "Universally Speaking" B-puoli |
| "Eskimo" | 5:31 | Singlen "Fortune Faded" B-puoli |
Listasijoitukset > Albumi

| Maa | Sijoitus | Listaviikot | Myyntisaavutukset |
| --- | --- | --- | --- |
| Yhdysvallat | 2 | 60 | 2x platinaa |
| Yhdistynyt kuningaskunta | 1 | 77 | 5x platinaa |
| Ruotsi  | 1 | 27 | Platinaa |
| Uusi-Seelanti  | 1 | 34 | 2x Platinaa |
| Itävalta  | 1 | 20 | Platinaa |
| Ranska | 2 | 65 | Platinaa |
| Suomi  | 1 | 22 | Platinaa |
| Sveitsi  | 1 | 51 | 2x platinaa |
| Alankomaat | 1 | 40 |  |
| Saksa | 1 | 52 | 3x kultaa |
| Australia | 1 | 49 | 5x platinaa |
| Norja | 1 | 18 |  |
| Belgia (Vallonia) | 2 | 20 | Kultaa |
| Belgia (Flanderi) | 1 | 24 |  |
| Italia | 1 | 15 |  |
| Tanska | 1 | 16 |  |
Listasijoitukset > Singlet

| Vuosi | Single | Listasijoitukset> USHot 100  | Listasijoitukset> USModern Rock | Listasijoitukset> USMain-stream Rock | Listasijoitukset> UKTop 40 | Listasijoitukset> Aust- ralian Top 40 | Listasijoitukset> Ranskan Singlelista |
| --- | --- | --- | --- | --- | --- | --- | --- |
| 2002 | "By the Way" | 34 | 1 | 1 | 2 | 6 | 29 |
| 2002 | "The Zephyr Song" | 49 | 6 | 14 | 11 | 21 | 90 |
| 2003 | "Can't Stop" | 57 | 1 | 15 | 22 | 38 | 68 |
| 2003 | "Dosed" | - | 13 | - | - | - | - |
| 2003 | "Universally Speaking" | - | - | - | 27 | - | - |
Kokoonpano > Yhtye

Red Hot Chili Peppers – taiteellinen johto
Anthony Kiedis – laulu
John Frusciante – kitara, taustalaulu
Michael "Flea" Balzary – basso, taustalaulu
Chad Smith – rummut
Kokoonpano > Muut

Rick Rubin – tuottaja, tekniikka
Vladimir Meller – masterointi
Jim Scott - suunnittelu ja miksaus
Heikki Hykkäälä

Heikki Kalervo Hykkäälä (16. elokuuta 1914 Valkeala – 1. elokuuta 1995 Kuusankoski) oli suomalainen toimistopäällikkö, kunnallisneuvos ja sosialidemokraattien kansanedustaja.
Hykkäälän vanhemmat olivat asemamies Juho Fredrik Hykkäälä ja Eelin Maria Vainio, entinen Priha. Hän pääsi ylioppilaaksi 1936. Hykkäälä oli OTK:n palveluksessa Helsingissä vuoteen 1939 saakka. Sotavuosien jälkeen hän toimi Kuusankosken taksoitussihteerinä 1945–1959, Kuusankosken verotoimiston päällikkönä 1960–1975 ja Kuusankosken kunnanasiamiehenä 1960–1966. Hän sai kunnallisneuvoksen arvon 1973.
Hykkäälä oli kansanedustajana 1948–1951 edustaen Uudenmaan läänin vaalipiiriä sekä 1951–1958 ja 1966–1975 edustaen Kymen läänin vaalipiiriä. Hykkäälä kuului eduskunnan pankkivaltuusmiehiin ja Suomen Pankin tilintarkastajiin. Hän oli presidentin valitsijamiehenä vuosien 1950, 1956, 1962 ja 1968 presidentinvaaleissa. Hykkäälä oli Kuusankosken kunnanvaltuuston jäsenenä ja kauppalanvaltuuston puheenjohtajana. Hykkäälä oli lisäksi sosialidemokraattisen puolueen puolueneuvoston varapuheenjohtajana ja Kymenlaakson maakuntaliiton puheenjohtajana.
Heikki Hykkäälä oli naimisissa vuodesta 1949 Kaisa Annikki Koskensuon kanssa.
Heikki Huttunen

Heikki Huttusia ovat muun muassa:
Heikki Huttunen (1880–1947), suomalainen ampuja ja kolminkertainen olympiaedustaja.
Heikki Huttunen (s. 1998), suomalainen jääkiekkoilija
Heikki Huttunen (s. 1960), ortodoksinen pappi ja Suomen ekumeenisen neuvoston pääsihteeri vuosina 2006–2011
Heikki Huttunen, MTV3:n uutistoimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Huttunen”, voi hakea sivunnimihaulla, laajalla sivunnimihaulla tai tekstihaulla.
Hallsberg

| Hallsberg |
| --- | --- |
 Hallsbergin rautatieasema.
 Hallsberg
 Koordinaatit: 59°4′N, 15°7′E 
Valtio:   Ruotsi
Lääni:  Örebron lääni
Maakunta:  Närke
Kunta:  Hallsbergin kunta ja Kumlan kunta
Pinta-ala:  
 – Maa:  8,19 km²
Väkiluku:  7 122
 – Väestötiheys:  869,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hallsberg on samannimisen Hallsbergin kunnan keskustaajama. Se sijaitsee Örebron läänissä ja Närken historiallisessa maakunnassa Keski-Ruotsissa. Vuoden 2010 lopussa taajamassa oli 7 122 asukasta.
Taajama kuuluu Hallsbergin kunnan lisäksi pieniltä osin myös Kumlan kuntaan. Hallsberg oli 1970-luvun alun kuntauudistukseen asti kauppala.
Väestönkehitys

| Hallsbergin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 6 376 | 6 376 |
| 1965 | 1965 |    | 6 987 | 6 987 |
| 1970 | 1970 |    | 7 559 | 7 559 |
| 1975 | 1975 |    | 6 799 | 6 799 |
| 1980 | 1980 |    | 7 996 | 7 996 |
| 1990 | 1990 |    | 7 754 | 7 754 |
| 1995 | 1995 |    | 7 718 | 7 718 |
| 2000 | 2000 |    | 7 262 | 7 262 |
| 2005 | 2005 |    | 7 122 | 7 122 |
| 2010 | 2010 |    | 7 122 | 7 122 |
Lähde: Statistiska centralbyrån (SCB). Hallsberg kasvoi yhteen Långängenin kanssa vuonna 1980.
Aiheesta muualla

Kuvia tai muita tiedostoja aiheesta Hallsberg Wikimedia Commonsissa
Örebron läänin kuntien keskustaajamat
HMS Calypso (D61)

| HMS Calupso |
| --- | --- |
 HMS Calypso

Aluksen vaiheet
Rakentaja:  Hawthorn Leslie and Company, Hebburn
Kölinlasku:  17. helmikuuta 1916
Laskettu vesille:  24. tammikuuta 1917
Palveluskäyttöön:  21. kesäkuuta 1917
Poistui palveluskäytöstä:  upotettu 12. kesäkuuta 1940
Tekniset tiedot
Uppouma:  4 120 t
Pituus:  140 m
Leveys:  13,1 m
Syväys:  4,4 m
Koneteho:  40 000 shp
Nopeus:  29 solmua
Miehistöä:  344
Aseistus
Aseistus:  5 × BL 6" (152 mm) Mk XII -tykkiä 2 × QF 3" (76 mm) 20 cwt -ilmatorjuntatykkiä 4 × QF 3 naulan tykkiä 1 × konekivääri 8 × 21" (533 mm) torpedoputkea
HMS Calypso oli Britannian kuninkaallisen laivaston Caledon-luokan (osa C-luokkaa) kevyt risteilijä, joka palveli ensimmäisessä ja toisen maailmansodan alun, kunnes Italian laivaston sukellusvene RS/mg Bagnolini upotti risteilijän 12. kesäkuuta 1940 Välimerellä Kreetan lounaispuolella.
Valmistus

Alus tilattiin Hebburnista Hawthorne Leslie and Companyltä, missä köli laskettiin 17. helmikuuta 1916. Alus laskettiin vesille 24. tammikuuta 1917 ja otettiin palvelukseen 21. kesäkuuta.
Palvelus

Palvelukseen otettaessa alus liitettiin Suuren laivaston (engl. Grand Fleet) 6. kevyt risteilijäviirikköön. Alus osallistui 17. marraskuuta 1917 toiseen Helgolandin taisteluun, jossa aluksen sillalle osunut kranaatti surmasi koko siltamiehistön päällikkö mukaan lukien.
Ensimmäisen maailmansodan päätyttyä alus siirrettiin marraskuussa 1918 Itämerelle tukemaan Venäjän sisällissodan valkoisia. Alus valtasi 26. joulukuuta Tallinnan edustalla bolševikkien hallussa olleet hävittäjät Avtroilin ja Spartakin yhdessä sisaraluksena HMS Caradocin ja hävittäjien HMS Vendettan, HMS Vortigernin ja HMS Wakefulin kanssa.
Maaliskuussa 1919 alus siirrettiin Välimerelle 3. risteilijäviirikköön. Aluksen palvellessa Välimerellä se palasi huollosta palvelukseen elokuussa 1922, tammikuussa 1925 sekä elokuussa 1927. Alus palasi 1932 Englantiin, missä se siirrettiin reserviin.
Toisen maailmansodan alkaessa alus liitettiin 7.  risteilijäviirikköön, jonka mukana se oli Pohjanmeren meriliikenteen valvonnassa (engl. Northern Patrol). Alus havaitsi partioretkellä 24. syyskuuta saarronmurtaja Mindenin ja 22. marraskuuta Konsul Hendrik Fisserin.
Alus etsi Saksan laivaston Scharnhorstia ja Gneisenauta, jotka upottivat aseistetun kauppalaivan HMS Rawalpindin.
Vuonna 1940 alus siirrettiin Välimeren laivastoon kotisatamanaan Aleksandria. Italian laivaston sukellusvene R S/Mg Bagnolini]] upotti Calypson 12. kesäkuuta 1940 Välimerellä Kreetan lounaispuolella aluksen osallistuessa Kreetan evakuointeihin.
Heinäjärvi

Heinäjärvi voi tarkoittaa seuraavia:
Heinäjärvi, entinen kylä Kiestingissä Venäjän Karjalassa
Heinäjärvi, järvi Jämsän Heräkulmalla
Heinäjärvi, järvi Jämsän Paljakassa
Heinäjärvi, järvi Jämsän Sammallahdella
Heinäjärvi, järvi Jämsän Turkinkylässä
Heinäjärvi, järvi Kannonkoskella Lakomäen lähellä
Heinäjärvi, järvi Kannonkoskella Mannilankylän lähellä
Heinäjärvi, järvi Konnevedellä
Heinäjärvi, järvi Pälkäneellä
Heinäjärvi, järvi Saarijärvellä lähellä Kalliolahtea
Heinäjärvi, järvi Saarijärvellä lähellä Rantakylää
Alimmainen Heinäjärvi, järvi Asikkalassa
Ylimmäinen Heinäjärvi, järvi Asikkalassa
Iso Heinäjärvi, järvi Jyväskylän Markkulanmäellä
Iso Heinäjärvi, järvi Jämsän Ylä-Partalassa
Iso Heinäjärvi, järvi Kiteellä
Iso Heinäjärvi, järvi Orivedellä
Iso Heinäjärvi, järvi Soinissa
Pieni Heinäjärvi, järvi Jyväskylän Markkulanmäellä
Pieni Heinäjärvi, järvi Soinissa
Vähä Heinäjärvi, järvi Orivedellä.
Hallstahammar

| Hallstahammar |
| --- | --- |
 Hallstahammarin rautatieasema.
 Hallstahammar
 Koordinaatit: 59°36′49″N, 16°13′45″E 
Valtio:   Ruotsi
Lääni:  Västmanlandin lääni
Maakunta:  Västmanland
Kunta:  Hallstahammarin kunta
Pinta-ala:  
 – Maa:  9,67 km²
Väkiluku:  10 478
 – Väestötiheys:  1 083,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hallstahammar on samannimisen Hallstahammarin kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 10 478 asukasta.
Hallstahammar oli 1970-luvun alun kuntauudistukseen asti kauppala.
Hallstahammarissa on pitkä metalliteollisuusperinne. Siellä perustettiin vuonna 1873 pulttitehdas, joka nykyisin toimii nimellä Bulten AB. Vuonna 1931 perustettiin vastuslankoja valmistava Kanthal-yhtiö, joka työllisti paikkakunnalla 1960-luvun puolivälissä noin 1 400 ihmistä. Nykyisin tuotemerkin omistaa Sandvik-yhtiö.
Väestönkehitys

| Hallstahammarin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 10 135 | 10 135 |
| 1965 | 1965 |    | 12 358 | 12 358 |
| 1970 | 1970 |    | 13 818 | 13 818 |
| 1975 | 1975 |    | 13 583 | 13 583 |
| 1980 | 1980 |    | 13 330 | 13 330 |
| 1990 | 1990 |    | 11 841 | 11 841 |
| 1995 | 1995 |    | 11 176 | 11 176 |
| 2000 | 2000 |    | 10 376 | 10 376 |
| 2005 | 2005 |    | 10 300 | 10 300 |
| 2010 | 2010 |    | 10 478 | 10 478 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Västmanlandin läänin kuntien keskustaajamat
HMS Eden (1903)

| HMS Eden |
| --- | --- |


Aluksen vaiheet
Rakentaja:  Hawthorn Leslie and Company, Hebburn
Kölinlasku:  12. kesäkuuta 1902
Laskettu vesille:  13. maaliskuuta 1903
Palveluskäyttöön:  kesäkuu 1904
Poistui palveluskäytöstä:  uponnut kolaroituaan 1916
Tekniset tiedot
Uppouma:  550 t 620 t (max)
Pituus:  68,73 m (kokonaispituus)
Leveys:  7,16 m
Syväys:  2,74 m
Koneteho:  7 000 ihp
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt laivatykki 2 × 18" torpedoputkea
HMS Eden oli Britannian kuninkaallisen laivaston River-luokan torpedovenehävittäjä.
Valmistus

Alus tilattiin osana vuosien 1901-1902 laivasto-ohjelmaa Hawthorn Leslie and Companyltä Hebburnista Newcastle upon Tynestä, missä köli laskettiin 12. kesäkuuta 1902. Alus laskettiin vesille 13. maaliskuuta 1903 ja valmistui kesäkuussa 1904.
Palvelus

Eden upposi törmättyään SS Franceen 18. kesäkuuta 1916 Englannin kanaalissa.
Heinähäntä

Käytöstä jäänyt heinähäntä
Heinähäntä eli haravakuljetin (ruots. hösvans) on heinien siirtoon tarkoitettu maataloustyökalu, joka kiinnitetään traktorin perään ja jossa on kymmenkunta järeää piikkiä.
Toisenlainen, myös heinähännäksi 1960-1970-luvuilla sanottu, traktorityökalu oli hyvin suurikokoinen, kehämäinen pihtien ja hangon välimuoto, jolla voitiin purkaa heinäkuormia ja siirrellä suuria heinätaakkoja ladossa. Tällainen heinähäntä kiinnitettiin ladossa vaijerilla ja rissalla orteen, ja sen voimanlähteenä käytettiin traktoria. Tätä heinähäntää oli varsin hankala ohjailla, eikä siitä ollut suurtakaan hyötyä, ja se jäi melko pian pois käytöstä.
Traktorin perään kiinnitettävän varsinaisen heinähännän käyttöön on kaksi tapaa:
Heinät voidaan kasata käsin hangolla tuoreena tai luo'oilla kuivaneina poikittain piikkien päälle ja täyttää heinähäntää heinäkärryjen tapaan.
Heinien seiväskuivatukseen perustuvassa korjuuketjussa heinäseipäät heinineen voidaan heinien kuivuttua kaataa riviin erityisellä kaatoterällä varustetulla kangella. Tämän jälkeen ensin tapit ja sitten itse seipäät vedetään pois, ja traktorilla peruuttamalla kootaan heinä suoraan heinähäntään.
Jälkimmäinen tapa vaatii traktorinkuljettajalta taitoa mutta säästää työtä huomattavasti. Ladossa traktorin kuljettaja voi samoin tyhjentää heinähännän vain vapauttamalla heinähännässä olevasta vivusta sen sivu- ja päälihaarukat.
Yhdessä seiväskairan kanssa heinähäntä kuuluu vasta traktoritekniikan käyttöönoton mahdollistamiin, heinän seiväskuivatuksessa käytettyihin maatalouskoneisiin.
Heinähännän kanssa ei saa periaatteessa ajaa maantiellä, koska sitä on vaikea merkitä kunnolla.
HMS Edgar (1779)

| HMS Edgar |
| --- | --- |


Aluksen vaiheet
Rakentaja:  Woolwichin telakka
Kölinlasku:  26. elokuuta 1776
Laskettu vesille:  30. kesäkuuta 1779
Palveluskäyttöön:  toukokuu 1779
Loppuvaihe:  romutettu 1835
Tekniset tiedot
Uppouma:  1 609 93/94 bm
Pituus:  51,21 m (tykkikansi) 42,06 m (köli)
Leveys:  14,27 m
Syväys:  6,02 m
Koneteho:  täystakiloitu purjealus
Aseistus
Aseistus:  74 tykkiä
HMS Edgar oli Britannian kuninkaallisen laivaston vuonna 1779 vesillelaskettu Arrogant-luokan 74-tykkinen kolmannen luokan linjalaiva.
Valmistus

Alus tilattiin 16. heinäkuuta 1774 Woolwichin telakalta, missä rakennustöistä vastasi joulukuuhun 1777 Nicholas Phillips ja sen jälkeen George White. Köli laskettiin 26. elokuuta 1776. Alus laskettiin vesille 30. kesäkuuta 1779 ja valmistui 6. syyskuuta, jolloin valmistuskustannukset olivat varustamisineen 42 362 puntaa ja 11 pennyä.
Palvelus

Alus otettiin palvelukseen toukokuussa 1779 päällikkönään John Elliott. Se kuului kesän Hardyn laivastoon.
Lokakuusta joulukuuhun 1813 alus oli Chathamissa varustettavana vankilaivaksi ja nimettiin 19. elokuuta 1814 HMS Retributioniksi. Alus sijoitettiin Sheernessiin vankilaivana, missä tehtävässä se oli vuoteen 1833. Alus romutettiin Deptfordissa helmikuussa 1835.
Heinäjoki

Heinäjoki voi tarkoittaa seuraavia kohteita:
Heinäjoki, kylä Harlun kunnassa
Heinäjoki, kylä Janakkalassa
Heinäjoki, kylä Juankoskella
Heinäjoki, kylä Kuopiossa
Heinäjoki, kylä Lapinlahdella
Heinäjoki, kylä Valtimolla.
Heinäjoki, joki Keiteleellä ja Pielavedellä.
Heinäjoki, suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heinäjoki”, voi hakea sivunnimihaulla, laajalla sivunnimihaulla tai tekstihaulla.
Hammasjuuret

| Hammasjuuret |
| --- | --- |
 Hammasjuuri (Cardamine bulbifera, syn. Dentaria bulbifera)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Hammasjuuret Dentaria  Tourn. ex L.
Infobox OKNimi-testi OK: 
Hammasjuuret (Dentaria) on ristikukkaiskasvien (Brassicaceae) heimoon kuvattu kasvisuku. Nykyisin sitä ei pidetä enää hyväksyttynä sukuna, vaan sen lajit luetaan suurimmaksi osaksi litukoiden (Cardamine) sukuun kuuluviksi.
Suomessa kasvavista lajeista hammasjuurten sukuun on luettu aiemmin hammasjuuri (Cardamine bulbifera, syn. Dentaria bulbifera). Se eroaa monista muista litukkalajeista kukkiensa värin sekä lehtihangoissa olevien itusilmujensa perusteella.
Heidi Lindewall

Heidi Maria Lindewall (s. 28. elokuuta 1979 Vaasa) on suomalainen kilpakävelijä. Hän edusti juniorina Tapanilan Erää ja myöhemmin Vantaan Salamia vuodesta 1998 lukien. Hänen valmentajanaan on toiminut kilpailu-uran aikana vuosina 1998-2003 Pekka Muinonen, jona aikana Lindewall saavutti Kalevan kisoissa 10 kilometrin kävelyssä kultaa vuonna 2001 ja pronssia vuonna 2000. Lindewall on voittanut yhdeksän kertaa Suomen mestaruuden eri ikäluokissa sekä lisäksi kerran hopeaa ja kolmasti pronssia. Vuonna 2001 Lindewall sijoittui Amsterdamissa U23 ikäluokan Euroopan mestaruuskilpailuissa 12 sijalle. Lindewall siirtyi syksystä 2003 lukien Valentin Konosen valmennukseen, mutta hän ei enää osallistunut kilpailuihin.
Hampster Dance

Hampster Dance (suom. Hamsteritanssi) on yksi varhaisimmista internetilmiöistä. Kanadalaisen taideopiskelijan Deidre LaCarten vuonna 1998 GeoCities-kotisivupalveluun luoma sivu koostuu rivistä animoituja GIF-kuvia hamstereista ja muista jyrsijöistä, jotka tanssivat eri tavoin Roger Millerin vuonna 1973 Disneyn Robin Hood -elokuvaa varten kirjoittaman ja esittämän Whistle-Stop-kappaleen nopeutetun näytteen tahtiin. Vuonna 2005 yhdysvaltalainen CNET-mediasivusto nimesi Hampster Dancen nettivillitysten ykköseksi.
HMS Warspite (1807)

| HMS Warspite |
| --- | --- |


Aluksen vaiheet
Rakentaja:  Pembroken telakka
Kölinlasku:  3. joulukuuta 1805
Laskettu vesille:  16. marraskuuta 1807
Palveluskäyttöön:  maaliskuu 1808
Poistui palveluskäytöstä:  1846
Loppuvaihe:  tuhoutunut tulipalossa 1876
Tekniset tiedot
Uppouma:  1 890 bm
Pituus:  54,81 m (tykkikansi)
Leveys:  14,94 m
Koneteho:  täystakiloitu purjealus
Miehistöä:  590
Aseistus
Aseistus:  74 tykkiä
HMS Warspite oli Britannian kuninkaallisen laivaston vuonna 1807 vesillelaskettu Colossus-luokan 74-tykkinen kolmannen luokan linjalaiva.
Valmistus

Alus tilattiin 13. tammikuuta 1798 Pembroken telakalta, missä köli laskettiin 3. joulukuuta 1805. Alus laskettiin vesille 16. marraskuuta 1807 ja valmistui 8. kesäkuuta 1808. Aluksen valmistuskustannukset olivat 59 725 puntaa sisältäen varustamiskulut.
Palvelus

Alus otettiin palvelukseen maaliskuussa 1808 päällikkönään Henry Blackwood, joka oli tehtävässä vuoteen 1813. Alus oli Cherbourgin edustalla ollessaan kuitenkin tilapäisesti William Bowlesin komennossa keväällä 1809.
Alus osallistui Napoleonin sotiin vuosina 1807-1810 tukien Portugalissa olevia maavoimia.
Alus lähti 2. marraskuuta 1809 Välimerelle. Vuonna 1810 alus osallistui Toulonin saartoon, minkä jälkeen se siirrettiin Kanaalin laivastoon suojaamaan meriliikennettä sekä häiritsemään Ranskan ja Yhdysvaltain kauppaa. Vuoden 1813 alussa valtasi muutaman aluksen kuten yhdysvaltalaisen Philadelphiaan alkoholijuomia ja silkkuä kuljettaneen kuunarin. Kesäkuussa 1814 alus oli Pohjois-Amerikan ja Länsi-Intian asemalla kuljettaen täydennysjoukkoja Quebeciin.
Alus poistettiin palveluksesta 1815 ja se palautettiin palvelukseen 1817 76-tykkisenä aluksena. Samalla aluksen perän muotoa oli muutettu. Alus lähti 1825 Portsmouthista vieden kontra-amiraali Philip Woodehousen Länsi-Intian aseman uudeksi komentajaksi. Alus kiersi maapallon 1826-1827 päällikkönään William Parker ollen samalla ensimmäinen New South Walesissa vieraillut laivaston linjalaiva.
Alus kuljetti Kreikan tasavallan presidentin kreivi Capo d'Istrian eri paikkoihin itäisellä Välimerellä samalla kun alus valvoi Navarinoa, Modonia ja Coronia yhdessä Ranskan ja Venäjän keisarikunnan laivastojen kanssa. Vuonna 1831 alus oli Etelä-Amerikan asemalla Rio de Janeirossa kontra-amiraali Sir Thomas Bakerin lippulaivana päällikkönään Charles Talbot.
Aluksen muutostyöt yksikantiseksi 50-tykkiseksi fregatiksi tilattiin 19. kesäkuuta 1837 Portsmouthin telakalta, missä työ toteutettiin marraskuussa 1833 korjauksena. Alus laskettiin vesille 24. elokuuta 1840 ja valmistui syyskuusta 1841 tammikuuhun 1842.
Alus otettiin 17. elokuuta 1841 palvelukseen Pohjois-Amerikan ja Länsi-Intian asemalle päällikkönään lordi John Hay. Alus lähti 13. lokakuuta 1843 Välimerelle päällikkönään William Parry Wallis. Alus poistettiin palveluksesta huhtikuussa 1846 Chathamissa.
Alus lainattiin 27. toukokuuta 1862 Marine Societylle poikien koululaivaksi, jolloin se ankkuroitiin Thamesiin Woolwichin ja Charltonin väliin. Aluksella koulutettiin noin 150 poikaa kerrallaan kymmenen kuukauden kursseilla, joissa annettiin perustiedot meripalvelukseen. Alus tuhoutui tulipalossa 3. tammikuuta 1876. Hylky myytiin McArthur and Companylle 2. helmikuuta 2 610 punnalla ilman tykkejä ja Marine Societyn omaisuutta.